钦定古今图书集成/明伦汇编/官常典/第122卷 > 《赠袭封衍圣公孔承庆神道碑》陈循
## 钦定古今图书集成/明伦汇编/官常典/第122卷 > 《赠袭封衍圣公孔承庆神道碑》陈循

“君讳承庆，姓孔氏，宣圣六十代孙，以嫡派世家曲阜
县之阙里，自其父彦缙、祖公鉴、曾祖讷以上，俱以宣
圣恩袭封衍圣公，配皆夫人。”景泰六年，君之父卒，《讣》
闻于朝，君虽冢嗣，而先五年卒矣。诏即日驿召其长
子弘绪至京，袭《衍圣》公，特赐冠带，秩视一品，并赠君
袭封衍圣公。配王氏封太夫人，亦自弘绪推恩也。既
而弘绪痛惟先德无以表示后世，乃奉工科左给事
中同郡孙昱所状。君平生求书于神道碑。君母夫人
夏氏，江西布政使司参政济之女也。君生自幼端重，
敏于问学。年甫十一，遭母夫人之丧，秉礼嶷如成人，
而孝以奉父，遇诸弟妹无间于母之异同，于书无所
不读，尤锐志于壁经。尝从前教授清江裴侃学录族
祖克晏及今教授徽州江永清授业，朝夕淬砺，虽盛
寒暑，喜吟咏，所作多有新意。集若干卷，名曰《礼庭吟
槁》。先是君父欲因衰老上请，以君袭封如己，会君祖
母太夫人丧，不果，至是乃蒙赠典益加厚云。享年三十有一。其配则今顺天府尹宁阳王君女也。子男二
人：弘绪，以卒之年十“二月葬君祖林之侧。”铭曰：“巍巍
孔宗，儒道所寄，肇自宣圣，四方仰止，功在《六经》，泽被
万世，世承有自，爵袭无替，由昔至今，为代凡几，绵历
六十，彦缙之嗣，生禀不群，资性淳美，志重族姻，行先
孝弟，博学多才，人称无异，璠玙鲁玉，瑚琏夏器，昔重
当时，今见阙里，为国之珍，为家之瑞，天界胡厚，神夺
孰厉？”寿比于颜，少其一岁。古今殊时，死生常理。不泯
者存，君其何愧？祖林之原，山水清丽。况有依归，安其
何既。煌煌美爵，及于贤子。於乎孔君，死犹不死。